Jokisuu

Jokisuu on Keminmaassa Meri-Lapissa sijaitseva kylä, joka on osa Kemin keskustaajamaa. Se on samalla kunnan eteläisin, mereen rajoittuva osa. Jokisuun sijainti on kuntakeskuksesta Laurilasta etelään ja Perämerelle päin. Jokisuun alueella on sijainnut sittemmin lopetettu peruskoulun ala-aste. Alueen lähettyvillä sijaitsee motelli, useita autoliikkeitä, huoltoasemia, Keminmaan Energian päätoimipaikka ja kauppakeskus. Kylän pohjoisosaa halkoo E75-moottoritie eli Valtatie 4. Jokisuulla harjoitetaan myös kalastusta.

Jokisuun Valmarinniemessä on keskiaikainen kirkonpaikka, jossa sijaitsivat Keminmaan seurakunnan kaksi ensimmäistä puukirkkoa.

Lähteet

Viitteet

Keminmaan kylät